《庚申七日》
清代·程之鵔

今夕何夕是巧夕，爱说人间七月七。瓜果筵陈事绮罗，飘香婍妮妆楼侧。

对月临风针线多，五色缕穿九孔隙。天家会合正团圞，那许人间余巧乞。

我愧无书腹曝庭，空负亭午当空日。千里乡心又隔年，女牛亦笑人离别。

银河昨夜经雨余，鹊路尘清更如涤。还访君平卖卜人，灵槎重觅支机石。

作者简介：程之鵔，字羽宸，又字采山，歙县人。贡生。有《练江诗钞》。